Christian Stock

De Christian Stock, gebuer de 15. Abrëll 1894 zu Ehrenbreitstein, war en Däitschen, deen am Zweete Weltkrich Buergermeeschter vun Iechternach war.Liste des maires respectivement bourgmestres de la ville d'Echternach. Archiv vun der Stad Iechternach.

Hien ass samschdegs, den 23. August 1941, an enger vum däitschen Okkupant inzenéierter Feier als "Amtsbürgermeister" vun der “Amtsverwaltung Echternach” an als Buergermeeschter vun der Stad Iechternach vum Landrat Fielitz (Kreis Grevenmacher) am Iechternacher Veräinshaus virgestallt ginn.Luxemburger Wort 1941, Nr. 236 (26. August), S. 4 (Aus dem Kreis Grevenmacher: Einführung der Amtsbürgermeister von Echternach und Mondorf sowie der neuberufenen Bürgermeister, Beigeordneten und Gemeinderäte der beiden Amtsbezirke).  Zu der "Amtsbürgermeisterei Echternach" hunn d'Gemenge Beefort, Bäerdref, Iechternach, Mompech a Rouspert gehéiert.Luxemburger Wort 1941, Nr. 238 (28. August), S. 4 (Amtsbürgermeisterei Echternach).  Säin Amt huet de Stock vum 25. August 1941 bis den 31. August 1944 ausgeübt. Den 1. September 1944 huet hie sech aus dem Stëbs gemaach. Am Volleksmond hat hien de Spottnumm "de Bengel".Kauthen, P., 1997. Das Leben der Echternacher Bevölkerung unter der deutschen Besatzung (1940-1944). In: Annuaire de la Ville d'Echternach 1996, S. 157.

Ier de Christian Stock op Iechternach koum war hien an Däitschland Buergermeeschter vun der Stad Oberwesel an dem Amt Wiebelsheim a "Kreisverwaltungs-Direktor" zu Euskirchen.

Hie war mat der Maria Lückerath bestuet. Ee vun hire Jongen, den "Oberfähnrich" Hermann Josef Stock, dee Pilot war, ass am Mee 1944 am Osten am Alter vun 21 Joer ëm d'Liewe komm.

Kategorie:Gebuer 1894
Kategorie:Buergermeeschtere vun Iechternach
Kategorie:Lëtzebuerg am Zweete Weltkrich
Kategorie:Gestuerwen ?